शहरों की एससी बस्तियों में 60 करोड़ से होगा बेसिक सुविधाओं का सुधार
चंडीगढ़ | हरियाणाके शहरी इलाकों की अनुसूचित जाति (एससी) बस्तियों में इस साल 60 करोड़ रुपए से मूलभूत सुविधाओं का विकास और विस्तार किया जाएगा। इससे 100 से ज्यादा एससी आबादी वाले क्षेत्रों में करीब 1.50 लाख लोगों को फायदा होगा। आरक्षित वार्ड और उसके बाहर के एससी मोहल्लों में दीनदयाल उपाध्याय सेवा बस्ती योजना के तहत ये काम कराए जाएंगे। शहरी स्थानीय निकाय मंत्री कविता जैन ने बताया कि अभी तक इस योजना का लाभ अन्य वार्डों में रह रहे अनुसूचित जाति समुदाय के लोगों को नहीं मिल पा रहा था क्योंकि उनका वार्ड आरक्षित नहीं था। इस संबंध में मुख्यमंत्री मनोहर लाल को एक प्रस्ताव बनाकर भेजा गया था, जिसे उन्होंने मंजूरी दे दी है। नगर पालिकाओं के माध्यम से इन छोटे समूह क्षेत्र में भी मूलभूत सुविधाओं का प्रावधान किया जाएगा।
विकासकार्यों की होगी समीक्षा: इसयोजना के लिए संबंधित पालिकाएं अपने क्षेत्र के प्रस्ताव तैयार करके चंडीगढ़ मुख्यालय भिजवाएंगे। विभाग राजीव गांधी शहरी विकास मिशन के तहत इसके लिए राशि मुहैया करवाएगा। निगम आयुक्त अथवा जिला उपायुक्त इस योजना की निगरानी करेंगे। मासिक बैठक करके हुए आगामी प्रगति को सुनिश्चित करेंगे।
hin_Deva hin_Deva hin_Deva